Portegeesk
It Portegeesk is in Romaanske taal dy’t yn grutte parten fan de wrâld sprutsen wurdt. Bygelyks yn Brazylje, Angoala en Mozambyk. De taal het likernôch 210 miljoen memmetaal sprekkers, noch ris 20 miljoen oare minsken binne de taal machtich. Mei in tal sprekkers fan 230 miljoen minsken is it Portegeesk de fjirde taal op de wrâld. De Portegeesk sprekkende lannen wurkje op it mêd fan taal gear yn de Mienskip fan Portegeesksprekkende lannen.

De taal is in offisjele taal yn de gearwurkingsferbannen fan de Jeropeeske Uny, de Mercosul, en de Mienskip fan Portegeesksprekkende lannen.

It Portegeesk yn Brazylje wykt of fan it Portegeesk yn oare lannen, net allinnich wat útspraak en idioom betsjut, mar ek de stavering is oars. Dit komt troch in staveringsherfoarming, it saneamde Acordo Ortográfico út 1990 (letter wizige yn 1998), dy’t ôfsprutsen is yn it gearwurkingsferbân fan Portugeesksprekkende lannen. Dochs is dizze herfoarming nea oeral trochfiert, omdat net alle lannen it ferdrach ratifiseare ha.

Lannen en gebieten wêr’t Portegeesk sprutsen wurdt

As nasjonale taal 
 Brazylje
 Portegal

As offisjele taal 
 Angoala
 Kaapverdje
 East-Timor
 Guinee-Bissau
 Ekwatoriaal-Guinee
 Makau
 Mozambyk
 Sao Tomee en Prinsyp

As erkende minderheidstaal 
 Súd-Afrika

Sûnder foarm fan erkenning 
 Goa
 Daman en Diu
 Malakka
 Andorra	
 Lúksemboarch
 Namybje

Wurdlist 

 
Romaanske talen
Portegezen
Taal yn Portegal
Taal yn Angoala
Taal yn de Azoaren
Taal yn Brazylje
Taal yn East-Timor
Taal yn Ekwatoriaal-Guinee
Taal yn it Fatikaan
Taal yn Guinee-Bissau
Taal yn Yndia
Taal yn Kaapverdje
Taal yn Madeara
Taal yn Makau
Taal yn Mozambyk
Taal yn Oerûguay
Taal yn Sao Tomee en Prinsipe
Taal yn Súd-Afrika